أكد الإعلامي مصطفى بكري؛ أن البلاد تمر بظرف تاريخي صعب مثلما تمر به البشرية لافتا أن الرئيس عبد الفتاح السيسي يشعر بمعاناة المصريين.
#000002
وقال بكري خلال برنامج “حقائق وأسرار” المذاع على قناة “صدى البلد”: “الحقيقة أنا عايز أتكلم في موضوع شائك بيهم العالم كله في ظل هذا الظرف التاريخي الصعب اللي بتمر بيه البشرية ونائب وزير المالية كان بيقول إن العالم بيشهد أزمة في الأسعار لم يشهدها منذ 2008 ومش معني كدة أن مفيش مسؤولية مجتمعية وحكومية على اللي حاصل”.
#000003
وأضاف: “الغلابة بيعانوا والطبقة المتوسطة بتعاني؛ والرئيس قال إنه يتمنى أن المواطن المصري ياخد راتب 20 ألف جنيه؛ وكمان بتجيلنا رسوم من حيث لا نحتسب وفرق كبير بين معاناة الناس واحساس الناس وبين لغة التحريض اللي بنسمعها هذه الأيام وهي لغة ذات أجندة سياسية”.
#000004
وتابع: “البلد مش بلد الرئيس السيسي بس دي بلد كل مواطن مصري؛ النهاردة ياللي أنتوا من برة واللي شغالين من جوة واللي انتوا بتدغدغوا الناس كنا بنعاني زمانكم وانتوا بتحكموا لا كان في احتياطي استراتيجي ولا موازنة ودة مش معناه أن احنا بنغض البصر عن مشاكل أهلنا وعن المعاناة اللي بيعانوها؛ وعن الغلبان اللي تعبان واللي رغيف العيش كواه وتعبه والناس اللي بتكح تراب”.
#000005
واختتم: “الرئيس قدامه كل حاجة وبيشوف الأرقام وانتهى زمن أن الرئيس ميعرفش حاجة احنا بنخوض معارك متعددة؛ احنا بنخوض معركة التنمية والرئيس حاسس بالمعاناة وهل كل الوزراء بيعملوا زي الرئيس لا مبيعملوش في ناس لازم تمشي وعشان كدة الناس منتظرة التعديل الوزاري”.
#000007
مفاجأة.. أون سبورت تذيع مباراتى مصر والسنغال فى المرحلة الأخيرة لنهائيات كأس العالم
#000008
هاني الناظر : هذا الموعد قد يشهد انتهاء وباء كورونا
#000009
خالد الجندي: وزير الأوقاف جعل وزارته منارا للعلم والمعرفة والتواصل الدعوى
#000016
البحوث الفلكية تكشف مفاجأة مدوية بشأن وقوع زلزالين في مصر
#000017